कार्यशाला में किन्नौर, सोलन, शिमला, सिरमौर, बिलासपुर व ऊना जिलों के राजकीय उच्च व वरिष्ठ माध्यमिक स्कूलों के 38 मुख्याध्यापक व प्रिंसिपल हिस्सा ले रहे हैं। ऐसा पहली बार है कि मुख्य अध्यापकों व पि्रंसिपलों को एक साथ प्रशिक्षण दिया जा रहा है। इससे पहले दोनों के लिए अलग-अलग कार्यशाला होती थी। कार्यक्रम समन्वयक डॉ. अशोक गौतम ने बताया कि कार्यशाला में प्रभावी ढंग से अपने स्कूल के वित्तीय मामले सुलझाने के तरीके बताए जाएंगे। इससे वे सफल प्रशासक बनकर स्कूल प्रबंधन को और प्रभावी बना सकेंगे। कार्यक्रम सह समन्वयक प्रो. वीना ठाकुर ने बताया कि कार्यशाला के लिए प्रतिभागियों की सूची शिक्षा निदेशक के निर्देशों के अनुसार जिला शिक्षा उपनिदेशकों ने छंटनी कर भेजी है। एससीईआरटी की प्राचार्य डॉ. नम्रता टिकू ने कहा कि सरकारी स्कूलों के अध्यापकों के सशक्तीकरण के लिए समय-समय पर ऐसे कार्यक्रमों का आयोजन होता है। इस दौरान बीएल ठाकुर, लायक राम ठाकुर व संजीव कुमार उपस्थित रहे।